als_Latn dik_Latn sag_Latn
U organizua ligjëratë për inovacionet teknologjike
Prishtinë 4 korrik 2012- Në kuadër të aktivitetit njëjavorë që po mbahet në UBT “Akademi për Ndërmarrësi dhe Inovacione”, e cila ka një karakter të lartë shkencor nga bota e ndërmrrësisë dhe të inovacioneve, në punimet e saja të njëpasnjëshme, në ligjëratën e radhës u paraqitë përfaqësuesi i Organizatës UNICEF për Kosovë, Arbnor Hasani.
z. Hasani, ligjëroi për trendët e fundit në inovacionet teknologjike që po përdoren në zhvillimet e përgjithshëm botërore. “Duke u mbështetur në të dhënat që tregojnë se vetëm një e treta e popullsisë botërore ka qasje në internet, kurse rreth 90% kanë qasje në telefona mobil”, tha ai.
z. Hasani, më tutje foli rreth rëndësisë së zhvillimit të ideve inovative që shfrytëzojnë telefonat mobil dhe SMS-in, si dhe mënyrën gjithëpërfshirëse për ndikimin e implementimit të idesë.
Më tutje, u prezantuan disa ide inovative që po implementohen në mbare botën dhe në Kosovë, veçanërisht në lëmine e shëndetësisë duke u bazuar në teknologjitë me kod të hapur, dhe të dhënat e shumta që po gjëndërohen përmes internetit dhe rrjeteve sociale. U prezantuan edhe disa shembuj të punës së Innovations Lab në Kosovë dhe se si rinia e Kosovës ka mundësi të ndikoje ne implementimin e ideve me ndikim në sektorin biznesor dhe që ndikojnë në një zhvillim të qëndrueshëm të vendit.
Kurse, profesori i UBT-së, me origjinë nga Austria, prof. Engelbert Selenko, më konkretisht ligjëroi për mendimin kritik, ku zgjoi interesim të madh tek të pranishmit e akademisë. Ndryshe, punimet e kompanisë do zgjasin deri më 7 korrik dhe do të ligjërojnë profesor e ekspertë nga vende të Evropës dhe vendorë.
als_Latn als_Latn als_Latn als_Latn als_Latn als_Latn